શરમજનક અને ધૃણા ઉપજાવે તેવા આ મામલામાં ગુજરાત રાજ્ય માનવ અધિકાર પંચના ચેરપર્સન જસ્ટિસ અભિલાષાકુમારીએ રૂહીના કુટુંબને રૂપિયા એક લાખનું વળતર ચુકવવા આદેશ કર્યો છે. ઉપરાંત પીધેલા વિવાદીત ડોક્ટર સહિત ભૂલ કરનાર તમામ સામે ખાતાકીય તપાસ અને શિક્ષાત્મક પગલાં લેવાનો પણ આદેશ હોસ્પિટલને કર્યો છે. રૂહીના મોત બાદ ડોક્ટરોએ મોતનો મલાજો પણ જાળવ્યો નહોતો અને માનવ અધિકારોનું હનન કર્યું હતું. જસ્ટિસ અભિલાષાકુમારીએ હોસ્પિટલના સિનીયર ડોક્ટર જયંત પટેલે કે જેમણે નાનકડી બાળકીના મોત બાદ અમાનવીય ટીપ્પણી કરી હતી તેની આકરા શબ્દોમાં ટીકા કરતા નોંધ્યું હતું કે, ‘આ પ્રકરણમાં માનવ અધિકારો અને મૃતક બાળકીના ગૌરવનો ભંગ થયો છે.’